Guida de Usator de Linux Mint/Installation LinuxMint computator

Installar Linux Mint 

 Le session vivente 

Quando tu face le boot del computator ab le clave USB, Linux Mint initia un session extemporanee. Illo te connecte automaticamente como un usator appellate mint e te monstra un scriptorio con le installator sur illo:


 Le session extemporanee es plus lente (illo es cargate ab un clave USB o un DVD contra un SSD o HDD).
 Le modificationes que tu face in le session extemporanee non es permanente. Illos non es scribite al clave USB (o DVD) e illos non influentia le systema installate per le installator.
 Alcun applicationes functiona differentemente (o non functiona del toto) in le session extemporanee (Timeshift, Flatpak, Update Manager, Welcome Screen..etc).

Note: Le nomine de usator pro le session extemporanee es mint. Si rogate pro un contrasigno pulsa Enter.

 Installation de Linux Mint sur le computator 
Pro installar permanentemente Linux Mint sur tu computator:

 Clicca duple Installar Linux Mint.
 Elige tu lingua.
 Connecte te a Internet.
 Si tu es connexe a Internet, marca le buxo pro installar le codecs multimedial.
 Elige un typo de installation. Si Linux Mint es le sol systema operative que tu desira facer fluer sur iste computator e tote le datos pote esser perdite sur le disco dur, elige Erase disk and install Linux Mint. Si un altere systema operative es presente sur le computator, le installator te monstra un option pro installar Linux Mint insimul al illo. Si tu selige iste option, le installator automaticamente re-dimensiona le partition existente de tu systema operative, procura spatio e installa Linux Mint a latere de illo. Un menu de boot es configurate pro eliger inter le duo systemas operative cata vice que tu initia tu computator.
 Elige tu fuso horari
 Elige tu disposition de claviero
 Insere tu detalios de usator.

Tu nomine pote esser tu real nomine, ma illo non es necesse. Illo es solmente usate localmente, in le salva schermo e sur le schermo de apertura de session.

Tu nomine de usator es illo que tu usara pro te authenticar, e tu nomine del hospite es le nomine de tu computator sur le rete.

Pro prevenir defectos usa solmente litteras minuscule, sin punctuation o accentuation.

Pro proteger tu datos personal contra attaccos local (personas circum te, o in caso que tu computator es robate), marca  Encrypt my home folder. Cifra mi plica Home.

Elige un contrasigno forte.

9. Gusta le presentation de diapositivas durante que Linux Mint es installate sur tu computator.

Quando le installation es finite, clicca Restart Now.

Le computator alora initiara a arrestar se e te querera de remover le disco USB. Al re-initio, tu computator debe monstrar te un menu de boot o poner in marcha tu systema operative Linux Mint a pena installate.